Islamski slobodni univerzitet

Islamski slobodni univerzitet (perzijski: دانشگاه آزاد اسلامی‎, Danešgah-e Azad-e Islami, akr. IAU) je privatna mreža univerziteta sa sjedištem u iranskom glavnom gradu Teheranu. Utemeljena je 1982. u centralnom dijelu metropole od strane imućnog političara i biznismena A. H. Rafsandžanija, a narednih godina otvarane su podružnice diljem zemlje pa je ranih 2010-ih brojao preko 120 kampusa u raznim iranskim gradovima. U Teheranu se nalazi ukupno pet kampusa, uz dva dodatna specijalizirana za medicinu odnosno nauku i istraživanje. Osim u Iranu, Islamski slobodni univerzitet raspolaže i s podružnicama u Ujedinjenom Kraljevstvu, Armeniji, Ujedinjenim Arapskim Emiratima, Libanonu, Keniji i Tanzaniji, a početkom 2010-ih najavljeno je otvaranje podružnica i u Kanadi, Maleziji, Afganistanu i Tadžikistanu. Ukupna vrijednost imovine kojom raspolaže univerzitetska mreža procjenjuje se na 250 milijardi USD (pet puta više od Harvarda). Islamski slobodni univerzitet najveći je privatni univerzitet u svijetu i treći najveći po broju studenata općenito, nakon indijskog IGNOU-a i turskog Anadolua. Godine 2014. univerzitet je pohađalo oko 1,636.000 studenata, a zapošljavao je oko 56.000 profesora. Vanjske veze (fa) Službene stranice univerziteta Arhivirano 2021-03-31 na Wayback Machine-u Ostali projekti